Obvestilo o uporabi člena 3 Direktive 98/70/ES v zvezi z najvišjim parnim tlakom motornega bencina

(Besedilo velja za EGP)

(2020/C 127/02)

Direktiva 98/70/ES (v nadaljnjem besedilu: direktiva o kakovosti goriv) v Prilogi I določa tehnične specifikacije bencinskih goriv, ki se lahko dajo na trg v državah članicah v skladu s členom 3(2) navedene direktive.

Te specifikacije vključujejo najvišji parni tlak, ki je določen pri 60 kPa za t. i. „poletni motorni bencin“, dan na trg v poletnem obdobju. Poletno obdobje je opredeljeno kot obdobje med 1. majem in 30. septembrom. Za države članice z nizkimi poletnimi temperaturami zraka, kot so opredeljene v členu 2(5) direktive o kakovosti goriv, se poletno obdobje nanaša na obdobje med 1. junijem in 31. avgustom. Kadar se odobri odstopanje v skladu s členom 3(5) direktive o kakovosti goriv, lahko najvišji parni tlak goriva, danega na trg v državah članicah z nizkimi poletnimi temperaturami zraka, znaša 70 kPa v poletnih mesecih, kot je določeno v členu 3(4) navedene direktive. Z zahtevo po najvišjem dovoljenem parnem tlaku goriva, danega na trg, naj bi zavarovali javno zdravje in okolje.

Države članice v skladu s členom 9a določijo kazni za kršitve zahtev iz te direktive. Določene kazni morajo biti učinkovite, sorazmerne in odvračilne.

Več držav članic je Komisijo obvestilo, da se je zaradi znatnega zmanjšanja povpraševanja po motornem bencinu, ki je posledica ukrepov, sprejetih kot odziv na krizo zaradi COVID-19, znatno zmanjšala prodaja „zimskega motornega bencina“, tj. goriva, ki ni v skladu s specifikacijami za gorivo, veljavnimi v poletnem obdobju. To je privedlo do nepredvidenih zalog „zimskega motornega bencina“ v dobavni verigi, ki bi lahko trajale do 1. maja (oziroma 1. junija), ko začnejo veljati specifikacije za gorivo, veljavne v poletnih mesecih. Zato se lahko pričakuje, da se te zaloge „zimskega motornega bencina“ ne bodo porabile pred tem datumom. To pomeni, da „poletni motorni bencin“ ne bo mogel biti na voljo na veljavni datum prehoda, ne da bi pred tem izčrpali zaloge „zimskega motornega bencina“.

Zato se na podlagi poročil, ki jih je Komisija prejela od različnih držav članic, zdi, da obstajajo različni pristopi, ki jih preučujejo različne države članice, da bi omogočile nadaljevanje kratkoročne razpoložljivosti goriva za prevozne dejavnosti, vključno z nujnim prevozom med krizo.

Številne države članice so obvestile Komisijo, da nameravajo zahtevati dajanje na trg motornega bencina z najvišjim parnim tlakom 60 kPa pozneje kot z začetkom poletnega obdobja, kot je opredeljeno v direktivi o kakovosti goriva, in sicer z zamudo enega do dveh mesecev po datumu prehoda. Nekatere od teh držav članic nameravajo svojo nacionalno zakonodajo v ta namen spremeniti ali pa so jo že spremenile.

Druge države članice razmišljajo o pristopu, ki ne vključuje formalne spremembe ustrezne zakonodaje, s katero je bila prenesena direktiva o kakovosti goriv, temveč se nanaša na obveznost spremljanja, ki ga morajo v skladu z navedeno direktivo izvajati organi držav članic, in/ali izvrševanje skladnosti s specifikacijo za gorivo glede parnega tlaka v poletnih mesecih, ki jo določa navedena direktiva.

Komisija želi izraziti svoje mnenje glede teh pristopov.

Najprej je treba opozoriti, da obveznost organov držav članic, da spremljajo skladnost s specifikacijami za bencinsko gorivo, dano na trg, kot je določeno v členu 8 direktive o kakovosti goriv, ni povezana z nobenim določenim datumom.

Drugič, Komisija v zvezi z naložitvijo kazni v skladu s členom 9a direktive o kakovosti goriv opozarja, da je treba pri uporabi vseh nacionalnih določb o kaznih za kršitve zahtev iz navedene direktive ustrezno upoštevati načelo sorazmernosti.

V tem okviru in za učinkovito uporabo tega splošnega načela prava Unije je treba upoštevati naslednji sklop okoliščin:

— izjemne in nepredvidene okoliščine, ki so posledica krize zaradi COVID-19;

— potrebo po nadaljnji kratkoročni razpoložljivosti goriva v Uniji za prevozne dejavnosti, vključno z nujnim prevozom med krizo;

— čeprav je skladnost z zahtevo po najvišjem parnem tlaku na splošno namenjena omejitvi emisij hlapnih organskih spojin pri višjih temperaturah, se zdi, da so v skladu s podatki in informacijami, ki so na voljo Komisiji, in glede na to, da popolna količinska opredelitev učinkov v tem času ni mogoča, okoljska tveganja omejena zaradi omejene količine preostalih zalog „zimskega motornega bencina“, pričakovanega kratkega obdobja, potrebnega za izčrpanje teh zalog, deleža hlapnih organskih spojin, ki se na splošno sproščajo v cestnem prometu, in zasnove vozil za omejitev emisij zaradi izhlapevanja.

V tem smislu Komisija v primeru, če se nacionalna zakonodaja, s katero je bila prenesena direktiva o kakovosti goriv, spremeni tako, da ne bi bila več skladna z navedeno direktivo, ne bo začela postopkov za ugotavljanje kršitev, če je taka neskladnost časovno omejena, ne presega tistega, kar je potrebno za dajanje na trg le preostalih količin „zimskega goriva“, ki je še vedno na zalogi, ne zadeva drugih obveznosti iz direktive o kakovosti goriv in se s tem zmanjšajo tveganja za zdravje in okolje, kar je tudi namen specifikacij za gorivo iz direktive o kakovosti goriv.

Ob upoštevanju izjemnih okoliščin, v katerih so bili sprejeti omejevalni ukrepi v odziv na krizo zaradi COVID-19, se predvideva, da se v poletnem obdobju 2020 ne sme dati na trg noben drug „zimski motorni bencin“, razen tistega, ki je še vedno na zalogi do 1. maja 2020 oziroma do 1. junija 2020 v državah članicah z nizkimi poletnimi temperaturami zraka.

Komisija bo v tem času pozorno spremljala razmere v zvezi z izvajanjem direktive o kakovosti goriv. Za to bo potrebno tesno sodelovanje s pristojnimi organi držav članic.

Zato vljudno pozivamo vse države članice, naj do 15. maja 2020 obvestijo Komisijo o

1) dejanskih količinah bencinskega goriva, ki ni v skladu s specifikacijami za gorivo, veljavnimi v poletnem obdobju, in ga imajo 1. maja 2020 še na zalogi na svojem ozemlju. Države članice z nizkimi poletnimi temperaturami zraka, kot so opredeljene v členu 2(5) Direktive, prosimo, da te informacije v zvezi z bencinskim gorivom, ki ga imajo na zalogi 1. junija 2020, zagotovijo čim prej, najpozneje pa do 15. junija 2020;